ועדת החינוך, התרבות והספורט, כנסת 17, פרוטוקול מספר 227, 2007-06-25 09:30

מיכאל מלכיאור: אני מציע להוריד מהחוק את הסעיף של עבירה פלילית ואז לא נצטרך את הקב"סים ולכן זה חוזר להיות לא תקציבי.

חיים אמסלם: כלומר, שמי שלא ילמד אחרי 10 שנות לימוד, זאת לא תהיה עבירה להורים?

מיכאל מלכיאור: נכון, להורים זאת לא תהיה עבירה אבל מערכת החינוך תהיה חייבת.

חיים אמסלם: מה יקרה לבחור, אחרי 11 שנות לימוד, שרוצה ללכת לעבוד?

חיים אמסלם: תהיה לו מוגבלות?

יצחק קדמן: גם היום השר רשאי להתיר מתחת לכיתה י'.

יצחק קדמן: יש בקשה לפטור.

זבולון אורלב: כן, זה פרטני.

זבולון אורלב: יש עוד חוקים, כמו חוק החניכות, חוק עבודת נוער שמכוחם יש הסדרים שונים שיכולים להתאים לנערים כאלה.

מיכאל מלכיאור: התקווה שלנו היא שהמערכת תהיה מחויבת כלפי התלמידים שנושרים.

מיכאל מלכיאור: צריך למצוא להם מסגרת מתאימה.

מיכאל מלכיאור: המערכת לא יכולה להפקיר אותם.

חיים אמסלם: צריך לא לקדוח חור בספינה מכיוון אחר.

חיים אמסלם: אין מה לעשות, יש כאלה ש-10 שנות לימוד מספיקות להם.

יצחק קדמן: תאמין לי אין כאלה.

יצחק קדמן: אם רק ישקיעו בהם, לא יהיו כאלה.

יצחק קדמן: היו נימות גזעניות ושלחו חלק מילדי עיירות הפיתוח לבתי ספר מקצועיים.

יצחק קדמן: היום למדנו שגם בעיירות פיתוח יכול להיות בית ספר עיוני.

יצחק קדמן: אין ילד שלא יכול לסיים 12 כיתות לימוד וזאת בתנאי שהיו משקיעים בו כמו שצריך.

יצחק קדמן: לצערי, ההנחה היא, שיותר טוב שהילדים ילכו לעבוד.

יצחק קדמן: לצערי, גם במשרד החינוך יש כאלה שאומרים שזה עושה טוב למערכת שנפטרת מהם ולא צריכה להשקיע בחלשים ומעלה את הסטטיסטיקה של בחינות הבגרות.

יצחק קדמן: העובדה, אדוני היושב ראש, שאתה אומר שתוספת קב"סים מיוחדת צריכה לעלות מיליונים זה אומר דבר מאוד עגום.

יצחק קדמן: היום הקב"סים לא עושים מספיק כדי להחזיר למערכת ילדים שנושרים.

יצחק קדמן: המערכת פשוט מוותרת עליהם.

מרב ישראלי: נעשות פעולות מסוימות להחזיר את הילדים למערכת.

מיכאל מלכיאור: אנחנו חיים במערכת שבה יש יותר ויותר דרישה לאקדמיזציה.

זבולון אורלב: איך הגיעו ל-8 מיליון שקלים?

מרב ישראלי: כן.

זבולון אורלב: אני גם כן שותף לך לעשות כל מאמץ שהחוק הזה לא יהיה חוק תקציבי כי אני חושש שאם החוק יהיה תקציבי אזי אנחנו נתקשה להשיג, ברגע מסוים, רוב של 51 חברי כנסת, למרות שאין לי שום ספק שיש בכנסת יותר מ-51 חברי כנסת שיתמכו בחוק.

זבולון אורלב: היות ואני מכיר את הקואליציה ואת הלחצים שלה, אני מסכים לדעתך שצריך לחפש דרך שהחוק לא יהיה תקציבי.

זבולון אורלב: האם יש דרך להשאיר את זה כעבירה פלילית אבל לקצץ בסוגיית - - -

מיכאל מלכיאור: ניסינו וזה לא הולך.

מיכאל מלכיאור: על הדבר הזה נעשה דיון מקיף בין קריאה שניה לקריאה שלישית.

זבולון אורלב: שלא תהיה טענה שזה נושא חדש.

מרב ישראלי: להפך, אנחנו מכניסים סעיף מפורש.

מרב ישראלי: בעצם אנחנו כותבים שהעבירה הפלילית תהיה עד גיל 15.

מרב ישראלי: יש לזה אזכור בחוק.

מרב ישראלי: אנחנו יכולים לדון אחר כך בסוגיית האכיפה.

מרב ישראלי: אני גם אכתוב את זה בדברי ההסבר, שכל סוגיית האכיפה - - -

מיכאל מלכיאור: זבולון, אני אעשה כל מאמץ שבקריאה שניה ושלישית הכנסת תהיה מאוחדת עם יותר מ-50 חברי כנסת כי זאת רפורמה מספיק משמעותית.

מיכאל מלכיאור: דיברתי עם כמה וכמה מסיעות הבית.

מיכאל מלכיאור: אנשים יעשו מאמץ להתגייס, אבל נעשה את זה בקריאה שניה ושלישית.

זבולון אורלב: אני רוצה להציע הצעה נוספת, אני מקווה שהיא תהיה מקובלת עליך.

זבולון אורלב: אני הייתי מציע להשאיר את העבירה הפלילית מכיתה יא' ולהוריד אותה מכיתה יב'.

זבולון אורלב: יש לך שתי שכבות בגיל ב-8,174,000 שקלים.

מיכל צוק: השאלה האם החישוב נכון?

מיכל צוק: צריך לשאול את יובל.

מרב ישראלי: אם אנחנו עושים את זה עבירה פלילית אנחנו נכנסים למערך הקיים.

מרב ישראלי: הקבס"ים מעבירים חוות דעת לבית משפט, כשמעמידים את ההורים לדין, וזאת במסגרת חוק חינוך חובה.

מרב ישראלי: בעיקרון, ברגע שאת מוציאה את העבירה הפלילית, אנחנו לא אומרים שיהיה מערך אכיפה.

מרב ישראלי: המערך האכיפה לא יהיה זהה למערך הקיים.

רות קופינסקי: בעצם אתם קובעים שהמטרה של החוק הזה היא הצהרתית ואין חובה על ההורים.

מרב ישראלי: ממש לא.

מרב ישראלי: ראשית, כשאין חובה, אז אין חובה על הרשות המקומית, על בית הספר ומשרד החינוך, למצוא לילד מסגרת חלופית.

מרב ישראלי: כאן החובה היא גם מבחינת המערכת, לא רק מבחינת הילד.

מרב ישראלי: היום מנשירים את הילד.

מרב ישראלי: זה הדבר העיקרי.

זבולון אורלב: לדוגמה, ילד שסיים כיתה י' וקיבל הכל שלילי, לא עובר כיתה וגם לא עובר לבית ספר אחר.

זבולון אורלב: הוא בא לרשות המקומית ומבקש שיסדרו לי כתה יא'.

זבולון אורלב: הרשות המקומית אומרת שהיא מצטערת אבל היא לא יכולה לסדר לו בית ספר חלופי.

זבולון אורלב: לפי החוק הזה יהיו חייבים לסדר לו.

מרב ישראלי: החובה היא לא רק של הילד.

מרב ישראלי: חובת המערכת למצוא לו מקום.

מיכל צוק: ואם הילד לא רוצה ללמוד והוא גם לא פונה לרשות המקומית?

מרב ישראלי: הרי התלבטנו בנושא הפלילי גם בישיבה הקודמת.

מרב ישראלי: השאלה, האם בכלל ראוי להשית עבירה פלילית על הורים לילד בגיל הזה, היא שאלה שעומדת בפני עצמה גם בלי קשר לשאלה התקציבית.

מרב ישראלי: לכן, הוועדה התלבטה בנושא הזה גם בלי קשר לנושא התקציבי.

מרב ישראלי: לגבי האכיפה, יכול להיות שצריך מערכת אכיפה אחרת.

זבולון אורלב: אם תבדקי כמה הורים הועמדו לדין פלילי בגין אי קיום חוק חינוך חובה, התוצאה היא אפס.

יהודית גידלי: יש לי הורה שמה-1 לספטמבר הילד לא היה יום אחד בבית הספר.

זבולון אורלב: יש חוקים שעצם הנורמה היא המרתיעה.

זבולון אורלב: עצם זה שהורים יודעים שזאת חובתם וזאת עבירה פלילית, היא, כשלעצמה, יוצרת נורמה בתוך החברה.

זבולון אורלב: לא יעלה על הדעת שהילד לא ילך לבית הספר.

זבולון אורלב: לכן אנחנו רוצים להאריך את הנורמה גם לכיתות יא' ויב'.

זבולון אורלב: מסיבות תקציביות נכנסנו כרגע להתלבטות.

זבולון אורלב: ההצעה שלי היתה שזה יהיה עד כיתה יא'.

זבולון אורלב: אפשרות אחת היא שיושב ראש הוועדה יקבל את הצעתי, ואפשרות שניה שנדחה את הכל לקריאה שניה ושלישית.

זבולון אורלב: אם זאת לא עבירה פלילית, מבחינת המערכת יש חובה מוחלטת ואפשר לגשת לבג"ץ.

זבולון אורלב: אם התלמיד ידרוש מהרשות המקומית ולא יקבל, תהיה פניה לבג"צ.

זבולון אורלב: מבחינת ההורים יש כאן מסר שלילי, שזה כבר לא כל כך חובה.

מיכאל מלכיאור: אני מבקש הפסקה לחמש דקות כדי להיוועץ בחברי הכנסת.

מיכאל מלכיאור: לאחר הפסקה:

מיכאל מלכיאור: רבותי, בגלל חישובים שונים שעשינו, קיבלתי הסכמת עמיתיי, גם מהקואליציה וגם מהאופוזיציה, לדחות ליום שני הבא את הרביזיה ואז נחליט אם אנחנו רוצים רביזיה.

מיכאל מלכיאור: אני מקווה שתקבלו את זה בהבנה.

זבולון אורלב: עד אז, אפשר לבקש מיואב לעשות את החישובים.

מיכאל מלכיאור: אני מתנצל בפני כל אלה שטרחו ובאו.

מיכאל מלכיאור: הישיבה נעולה.